b'\n_START_ARTICLE_\nZbigniew Libera\n_START_PARAGRAPH_\nZbigniew Libera (s\xc3\xbcndinud 7. juulil 1959 Pabianices, Poolas) on Poola kunstnik. Tema tuntuim teos on laialt poleemikat tekitanud "LEGO koonduslaager" (1996). LEGO Corporation andis Liberale klotsid tasuta, teadmata tema kavandit ja kasutusviisi. Ehkki Libera kasutas oma LEGO-komplektidel kirja "sponsored by LEGO Systems", kinnitab LEGO, et ei kiida tema teost heaks._NEWLINE_New Yorgi Juudi muuseum eksponeeris neid LEGO-komplekte 2002. aastal n\xc3\xa4itusel "Mirroring Evil: Nazi Imagery/Recent Art". Kriitikute arvates trivialiseerivad Libera m\xc3\xa4nguasjakomplektid Holokausti. Libera pooldajad v\xc3\xa4itsid siiski, et need peegeldavad kurja leidlikkust, millega konstrueeriti koonduslaagrid kui terrorivahendid. Kunstiajalooline kriitika, nagu on seda esitanud Ernst van Alphen, on v\xc3\xa4itnud, et m\xc3\xa4nguasjad representeerivad Holokausti ja kujundavad seda \xc3\xbcmber meile tuttavamas v\xc3\xb5tmes, mis taastab selle t\xc3\xa4henduse p\xc3\xa4rast retseptsioonis valdavate Holokausti-teemaliste haridusprogrammide m\xc3\xb5ju. Kunstiajaloolane Norman Kleeblatt t\xc3\xb5lgendab teost sarnaselt, pidades teost seotuks Michel Foucault\' laadis vaatega koonduslaagritele._NEWLINE_Libera on teinud ka fotosarja "Residendid", milles taaslavastab ikoonilisi ajaloolisi fotosid Teise maailmas\xc3\xb5ja ajast. 2015. aastal on \xc3\xbcks foto sellest sarjast \xc3\xbcleval Tartu Kunstimuuseumi n\xc3\xa4itusel "Minu Poola. M\xc3\xa4letamisest ja unustamisest".'